CELEX: E2019C0008
Language: sk
Date: 2019-02-06 00:00:00
Title: Delegované rozhodnutie Dozorného úradu EZVO č. 8/19/COL zo 6. februára 2019, ktorým sa mení zoznam uvedený v kapitole I časti 1.2 bode 39 prílohy I k Dohode o Európskom hospodárskom priestore obsahujúci hraničné inšpekčné stanice na Islande a v Nórsku schválené na veterinárne kontroly živých zvierat a živočíšnych produktov z tretích krajín („zoznam hraničných inšpekčných staníc na Islande a v Nórsku“) a ktorým sa ruší rozhodnutie Dozorného úradu EZVO č. 90/18/COL [2019/931]

6.6.2019   
            
            
               SK
            
            
               Úradný vestník Európskej únie
            
            
               L 148/30
            
         
      DELEGOVANÉ ROZHODNUTIE DOZORNÉHO ÚRADU EZVO
      č. 8/19/COL
      zo 6. februára 2019,
      ktorým sa mení zoznam uvedený v kapitole I časti 1.2 bode 39 prílohy I k Dohode o Európskom hospodárskom priestore obsahujúci hraničné inšpekčné stanice na Islande a v Nórsku schválené na veterinárne kontroly živých zvierat a živočíšnych produktov z tretích krajín („zoznam hraničných inšpekčných staníc na Islande a v Nórsku“) a ktorým sa ruší rozhodnutie Dozorného úradu EZVO č. 90/18/COL [2019/931]
      DOZORNÝ ÚRAD EZVO,
      so zreteľom na bod 4 písm. B ods. 1 a 3 a bod 5 písm. b) úvodnej časti kapitoly I prílohy I k Dohode o Európskom hospodárskom priestore (ďalej len „Dohoda o EHP“),
      so zreteľom na akt uvedený v bode 4 časti 1.1 kapitoly I prílohy I k Dohode o EHP (smernica Rady 97/78/ES z 18. decembra 1997, ktorou sa stanovujú zásady organizácie veterinárnych kontrol výrobkov, ktoré vstupujú do Spoločenstva z tretích krajín) (1) („smernica 97/78“), zmenený a upravený na účely Dohody o EHP odvetvovými úpravami uvedenými v prílohe I k uvedenej dohode, a najmä na jeho článok 6 ods. 2,
      so zreteľom na akt uvedený v kapitole I časti 1.2 bode 111 prílohy I k Dohode o EHP (rozhodnutie Komisie 2001/812/ES z 21. novembra 2001, ktorým sa stanovujú požiadavky na schvaľovanie hraničných inšpekčných miest zodpovedných za veterinárne kontroly výrobkov, ktoré vstupujú do Spoločenstva z tretích krajín) (2), v znení zmien, a najmä na jeho článok 3 ods. 5,
      v znení prispôsobenom Dohode o EHP bodom 4 písm. d) protokolu 1 k Dohode o EHP a článkom 1 ods. 2 a článkom 3 protokolu 1 k Dohode o dozore a súde,
      keďže:
      Nórske ministerstvo poľnohospodárstva a výživy (ďalej len „nórske ministerstvo“) listom z 25. júna 2018 (dokument č. 919969) informovalo dozorný úrad EZVO (ďalej len „dozorný úrad“) o žiadosti Nórskeho úradu pre bezpečnosť potravín (ďalej len „NFSA“) zo 4. mája 2018 (dokument č. 919967) o schválenie nových zariadení v Inšpekčnom stredisku Solstrand v rámci hraničnej inšpekčnej stanice Prístav Tromso (NO TOS 1), doplnenie balených produktov rybolovu určených na ľudskú spotrebu bez požiadaviek na teplotu [HC-NT(1)(2)(3)] do kategórií produktov schválených pre toto inšpekčné stredisko a zodpovedajúcu zmenu zoznamu hraničných inšpekčných staníc na Islande a v Nórsku.
      V súlade s bodom 4 písm. B ods. 3 úvodnej časti kapitoly I prílohy I k Dohode o EHP dozorný úrad spolu s riaditeľstvom F z GR SANTE od 10. do 12. decembra 2018 vykonal inšpekciu Inšpekčného strediska Solstrand s cieľom posúdiť vhodnosť a pripravenosť zariadení a vybavenia pre kategórie výrobkov HC-T(FR)(1)(2)(3) a HC-NT(1)(2)(3). Následne dozorný úrad a riaditeľstvo F z GR SANTE 12. decembra 2018 podpísali spoločné odporúčanie, podľa ktoré sa majú schváliť nové zariadenia v Inšpekčnom stredisku Solstrand a doplnenie balených produktov rybolovu určených na ľudskú spotrebu bez požiadaviek na teplotu [HC-NT(1)(2)(3)] do schválených kategórií produktov (dokument č. 1043557). Inšpekčné stredisko Solstrand by sa preto malo zaradiť do zoznamu pre kategórie produktov HC-T(FR)(1)(2)(3) a HC-NT(1)(2)(3).
      Islandský potravinový a veterinárny úrad (ďalej len „MAST“) listom zo 7. decembra 2018 (dokument č. 1042406) informoval dozorný úrad o uzavretí hraničnej inšpekčnej stanice Akureyri (IS AKU I) a požiadal o odstránenie tejto hraničnej inšpekčnej stanice zo zoznamu hraničných inšpekčných staníc na Islande a v Nórsku.
      Nórske ministerstvo listom zo 14. decembra 2018 (dokument č. 1043701) informovalo dozorný úrad o tom, že NFSA 10. decembra 2018 odňal schválenie pre hraničnú inšpekčnú stanicu Prístav Honningsvåg (NO HVG 1) (dokument č. 1043697 a 1043699), a o jeho žiadosti o jej odstránenie zo zoznamu hraničných inšpekčných staníc na Islande a v Nórsku.
      Podľa smernice 97/78/ES má Dozorný úrad vypracovať a uverejniť zoznam schválených hraničných inšpekčných staníc, ktorý sa môže následne zmeniť alebo doplniť tak, aby odrážal zmeny v národných zoznamoch. Dozorný úrad prijal súčasný zoznam schválených hraničných inšpekčných staníc na Islande a v Nórsku 11. októbra 2018 rozhodnutím č. 090/18/COL.
      Preto je povinnosťou dozorného úradu zmeniť zoznam hraničných inšpekčných staníc na Islande a v Nórsku a uverejniť nový zoznam, v ktorom sú zohľadnené uvedené zmeny týkajúce sa hraničných inšpekčných staníc Akureyri a Prístav Honningsvåg a Inšpekčného strediska Solstrand v rámci hraničnej inšpekčnej stanice Prístav Tromso.
      Dozorný úrad svojím rozhodnutím č. 3/19/COL (dokument č. 1045585) postúpil vec Výboru EZVO pre veterinárne a fytosanitárne záležitosti, ktorý pomáha dozornému úradu. Výbor prostredníctvom e-mailov z 23., 25. a 30. januára 2019 (dokumenty č. 1049988, 1050000 a 1050009) vydal kladné stanovisko týkajúce sa navrhovaných zmien v zozname v súlade s postupom preskúmania podľa článku 3 ods. 2 rozhodnutia Stáleho výboru štátov EZVO č. 3/2012/SC z 26. októbra 2012. Opatrenia sú preto v súlade so stanoviskom výboru.
      Podľa bodu 6 rozhodnutia Dozorného úradu EZVO č. 494/13/COL z 11. decembra 2013 je člen kolégia s osobitnou zodpovednosťou za veterinárne a fytosanitárne záležitosti splnomocnený prijať návrh opatrení, ktorými sa má zmeniť zoznam hraničných inšpekčných staníc na Islande a v Nórsku, ak sú tieto opatrenia v súlade so stanoviskom Výboru EZVO pre veterinárne a fytosanitárne záležitosti, ktorý pomáha dozornému úradu,
      PRIJAL TOTO ROZHODNUTIE:
      
                  1.
               
               
                  Kategórie výrobkov, pre ktoré sa schvaľuje Inšpekčné stredisko Solstrand v rámci hraničnej inšpekčnej stanice Prístav Tromso (NO TOS 1), sa v zozname hraničných inšpekčných staníc na Islande a v Nórsku menia tak, aby okrem balených mrazených produktov rybolovu pre ľudskú spotrebu [HC-T(FR)(1)(2)(3)] zahŕňali aj balené produkty rybolovu určené na ľudskú spotrebu bez požiadaviek na teplotu [HC-NT(1)(2)(3)].
               
            
                  2.
               
               
                  Hraničné inšpekčné stanice Akureyri (IS AKU l) a Prístav Honningsvåg (NO HVG 1) sa vypúšťajú zo zoznamu hraničných inšpekčných staníc na Islande a v Nórsku.
               
            
                  3.
               
               
                  Veterinárne kontroly živých zvierat a živočíšnych produktov dovážaných na Island a do Nórska z tretích krajín vykonávajú príslušné vnútroštátne úrady na schválených hraničných inšpekčných staniciach uvedených v prílohe k tomuto rozhodnutiu.
               
            
                  4.
               
               
                  Rozhodnutie Dozorného úradu EZVO č. 90/18/COL z 11. októbra 2018 sa týmto zrušuje a nahrádza týmto rozhodnutím.
               
            
                  5.
               
               
                  Toto rozhodnutie nadobúda účinnosť dňom jeho podpisu.
               
            
                  6.
               
               
                  Toto rozhodnutie je určené Islandu a Nórsku.
               
            
                  7.
               
               
                  Iba anglické znenie tohto rozhodnutia je autentické.
               
            
         Za Dozorný úrad EZVO, konajúc na základe splnomocnenia rozhodnutím č. 494/13/COL,
         
            Högni S. KRISTJÁNSSON
            
               zodpovedný člen kolégia
            
         
         
            Carsten ZATSCHLER
            
               spolupodpisujúci ako riaditeľ pre
            
            
               právne a výkonné záležitosti
            
         
      
      
         (1)  Ú. v. ES L 24, 30.1.1998, s. 9.
      
         (2)  Ú. v. ES L 306, 23.11.2001, s. 28.
   
   
      
         PRÍLOHA
         
            ZOZNAM SCHVÁLENÝCH HRANIČNÝCH INŠPEKČNÝCH STANÍC
         
         Krajina: Island
         
         
                     1
                  
                  
                     2
                  
                  
                     3
                  
                  
                     4
                  
                  
                     5
                  
                  
                     6
                  
               
                     Hafnarfjörður
                  
                  
                     IS HAF 1
                  
                  
                     P
                  
                  
                      
                  
                  
                     HC(1)(2)(3), NHC-NT(2)(6)(16)
                  
                  
                      
                  
               
                     Letisko Keflavík
                  
                  
                     IS KEF 4
                  
                  
                     A
                  
                  
                      
                  
                  
                     HC(2), NHC(2)
                  
                  
                     O(15)
                  
               
                     Reykjavík Eimskip
                  
                  
                     IS REY 1a
                  
                  
                     P
                  
                  
                      
                  
                  
                     HC(2), NHC(2)
                  
                  
                      
                  
               
                     Reykjavík Samskip
                  
                  
                     IS REY 1b
                  
                  
                     P
                  
                  
                      
                  
                  
                     HC-T(FR)(1)(2)(3), HC-NT(1)(2)(3), NHC-NT(2)(6)(16)
                  
                  
                      
                  
               
                     Þorlákshöfn
                  
                  
                     IS THH1
                  
                  
                     P
                  
                  
                      
                  
                  
                     HC-T(FR)(1)(2)(3), HC-NT(6), NHC-NT(6)
                  
                  
                      
                  
               Krajina: Nórsko
         
         
                     1
                  
                  
                     2
                  
                  
                     3
                  
                  
                     4
                  
                  
                     5
                  
                  
                     6
                  
               
                     Borg
                  
                  
                     NO BRG 1
                  
                  
                     P
                  
                  
                      
                  
                  
                     HC (2), NHC (2)
                  
                  
                     E(7)
                  
               
                     Båtsfjord
                  
                  
                     NO BJF 1
                  
                  
                     P
                  
                  
                      
                  
                  
                     HC-T(FR)(1)(2)(3), HC-NT(1)(2)(3)
                  
                  
                      
                  
               
                     Egersund
                  
                  
                     NO EGE 1
                  
                  
                     P
                  
                  
                      
                  
                  
                     HC-NT(6), NHC-NT(6)(16)
                  
                  
                      
                  
               
                     Hammerfest
                  
                  
                     NO HFT 1
                  
                  
                     P
                  
                  
                     Rypefjord
                  
                  
                     HC-T(FR)(1)(2)(3), HC-NT(1)(2)(3)
                  
                  
                      
                  
               
                     Kirkenes
                  
                  
                     NO KKN 1
                  
                  
                     P
                  
                  
                      
                  
                  
                     HC-T(FR)(1)(2)(3), HC-NT(1)(2)(3)
                  
                  
                      
                  
               
                     Kristiansund
                  
                  
                     NO KSU 1
                  
                  
                     P
                  
                  
                     Kristiansund
                  
                  
                     HC-T(FR)(1)(2)(3), NHC-T(FR)(2)(3) HC-NT(6), NHC-NT(6)
                  
                  
                      
                  
               
                     Larvik
                  
                  
                     NO LAR 1
                  
                  
                     P
                  
                  
                      
                  
                  
                     HC(2)
                  
                  
                      
                  
               
                     Måløy
                  
                  
                     NO MAY 1
                  
                  
                     P
                  
                  
                     Gotteberg
                  
                  
                     HC-T(FR)(1)(2)(3), NHC-T(FR)(2)(3)
                  
                  
                      
                  
               
                     Oslo
                  
                  
                     NO OSL 1
                  
                  
                     P
                  
                  
                      
                  
                  
                     HC(2), NHC(2)
                  
                  
                      
                  
               
                     Oslo
                  
                  
                     NO OSL 4
                  
                  
                     A
                  
                  
                      
                  
                  
                     HC(2), NHC(2)
                  
                  
                     U, E, O
                  
               
                     Sortland
                  
                  
                     NO SLX 1
                  
                  
                     P
                  
                  
                     Sortland
                  
                  
                     HC-T(FR)(1)(2)(3)
                  
                  
                      
                  
               
                     Storskog
                  
                  
                     NO STS 3
                  
                  
                     R
                  
                  
                      
                  
                  
                     HC, NHC
                  
                  
                     U, E, O
                  
               
                     Tromsø
                  
                  
                     NO TOS 1
                  
                  
                     P
                  
                  
                     Bukta
                  
                  
                     HC-T(FR)(1)(2)(3)
                  
                  
                      
                  
               
                      
                  
                  
                      
                  
                  
                      
                  
                  
                     Solstrand
                  
                  
                     HC-T(FR)(1)(2)(3), HC-NT(1)(2)(3)
                  
                  
                      
                  
               
                     Ålesund
                  
                  
                     NO AES 1
                  
                  
                     P
                  
                  
                     Breivika
                  
                  
                     HC-T(FR)(1)(2)(3), NHC-T(FR)(2)(3)
                  
                  
                      
                  
               
                      
                  
                  
                      
                  
                  
                      
                  
                  
                     Skutvik
                  
                  
                     HC-T(1)(2)(3), HC-NT(6), NHC-T(FR) (2)(3), NHC-NT(6)
                  
                  
                      
                  
               
                     
                                 1
                              
                              
                                 =
                              
                              
                                 Názov
                              
                           
                                 2
                              
                              
                                 =
                              
                              
                                 Kód TRACES
                              
                           
                                 3
                              
                              
                                 =
                              
                              
                                 Typ
                                 
                                             A
                                          
                                          
                                             =
                                          
                                          
                                             Letisko
                                          
                                       
                                             F
                                          
                                          
                                             =
                                          
                                          
                                             Železničná doprava
                                          
                                       
                                             P
                                          
                                          
                                             =
                                          
                                          
                                             Prístav
                                          
                                       
                                             R
                                          
                                          
                                             =
                                          
                                          
                                             Cestná doprava
                                          
                                       
                           
                                 4
                              
                              
                                 =
                              
                              
                                 Inšpekčné stredisko
                              
                           
                                 5
                              
                              
                                 =
                              
                              
                                 Produkty
                                 
                                             HC
                                          
                                          
                                             =
                                          
                                          
                                             Všetky produkty určené na ľudskú spotrebu
                                          
                                       
                                             NHC
                                          
                                          
                                             =
                                          
                                          
                                             Ostatné výrobky
                                          
                                       
                                             NT
                                          
                                          
                                             =
                                          
                                          
                                             Bez požiadaviek na teplotu
                                          
                                       
                                             T
                                          
                                          
                                             =
                                          
                                          
                                             Mrazené/chladené produkty
                                          
                                       
                                             T(FR)
                                          
                                          
                                             =
                                          
                                          
                                             Mrazené výrobky
                                          
                                       
                                             T(CH)
                                          
                                          
                                             =
                                          
                                          
                                             Chladené výrobky
                                          
                                       
                           
                                 6
                              
                              
                                 =
                              
                              
                                 Živé zvieratá
                                 
                                             U
                                          
                                          
                                             =
                                          
                                          
                                             Kopytníky: hovädzí dobytok, ošípané, ovce, kozy, voľne žijúce a domáce nepárnokopytníky
                                          
                                       
                                             E
                                          
                                          
                                             =
                                          
                                          
                                             registrované zvieratá z čeľade koňovité, ako sú definované v smernici Rady 90/426/EHS
                                          
                                       
                                             O
                                          
                                          
                                             =
                                          
                                          
                                             Ostatné zvieratá
                                          
                                       
                           
                                 5 – 6
                              
                              
                                 =
                              
                              
                                 Osobitné poznámky
                              
                           
                                 1.
                              
                              
                                 =
                              
                              
                                 Kontrola v súlade s požiadavkami rozhodnutia Komisie 93/352/EHS prijatého na vykonávanie článku 19 ods. 3 smernice 97/78/ES
                              
                           
                                 2.
                              
                              
                                 =
                              
                              
                                 Iba balené produkty
                              
                           
                                 3.
                              
                              
                                 =
                              
                              
                                 Iba produkty rybolovu
                              
                           
                                 4.
                              
                              
                                 =
                              
                              
                                 Iba živočíšne bielkoviny
                              
                           
                                 5.
                              
                              
                                 =
                              
                              
                                 Iba kože a usne
                              
                           
                                 6.
                              
                              
                                 =
                              
                              
                                 Iba tuky v tekutej forme, oleje a rybie oleje
                              
                           
                                 7.
                              
                              
                                 =
                              
                              
                                 Islandské poníky (iba od apríla do októbra)
                              
                           
                                 8.
                              
                              
                                 =
                              
                              
                                 Iba koňovité
                              
                           
                                 9.
                              
                              
                                 =
                              
                              
                                 Iba tropické ryby
                              
                           
                                 10.
                              
                              
                                 =
                              
                              
                                 Iba mačky, psy, hlodavce, zajacovité, živé ryby, plazy a ostatné vtáky, iné ako vtáky z nadradu bežce
                              
                           
                                 11.
                              
                              
                                 =
                              
                              
                                 Iba voľne ložené krmivá
                              
                           
                                 12.
                              
                              
                                 =
                              
                              
                                 Pri (U) v prípade nepárnokopytníkov iba tie, ktoré sú určené pre ZOO; a pri (O) iba jednodňové kurčatá, ryby, psy, mačky, hmyz alebo iné zvieratá určené pre ZOO
                              
                           
                                 13.
                              
                              
                                 =
                              
                              
                                 Nagylak HU: hraničná inšpekčná stanica (pre produkty) a hraničný priechod (pre živé zvieratá) na maďarsko-rumunskej hranici, na ktorú sa vzťahujú prechodné opatrenia, ktoré boli prerokované a stanovené v zmluve o pristúpení tak pre produkty, ako aj pre živé zvieratá. Pozri rozhodnutie Komisie 2003/630/ES
                              
                           
                                 14.
                              
                              
                                 =
                              
                              
                                 Určené na tranzit cez Európske spoločenstvo pre zásielky určitých produktov živočíšneho pôvodu určených na ľudskú spotrebu, ktoré prichádzajú do alebo z Ruska v rámci osobitných postupov uvedených v príslušných právnych predpisoch Spoločenstva
                              
                           
                                 15.
                              
                              
                                 =
                              
                              
                                 Iba živočíchy akvakultúry
                              
                           
                                 16.
                              
                              
                                 =
                              
                              
                                 Iba rybia múčka